Իվան Շահումյան

Իվան Կոստանդինի Շահումյան (), խորհրդային զինվորական, փոխգնդապետ, Երկրորդ համաշխարհային պատերազմի մասնակից, Խորհրդային Միության հերոս (հոկտեմբերի 30 1943 թ.)։

Ծնվել է Պառավաթումբ գյուղում (այժմ՝ Արցախի հանրապետության Մարտունու շրջանում)։ Ավարտել է Մոսկվայի Կ․ Ա․ Տիմիրյազևի անվան գյուղատնտեսական ակադեմիան (1941 թվական)։ 1941 թվականի սեպտեմբերից՝ Ելնյայի, ապա՝ Վոլոկոլամսկի համար մղված մարտերում Մոսկվայի աշխարհազորային դիվիզիայի շարքերում մասնակցել է Երկրորդ համաշխարհային պատերազմին։ Խորհրդային Միության հերոսի կոչմանն արժանացել է 69-րդ հրաձգային դիվիզիայի 120-րդ գնդի կազմում, որպես քիմպաշտպանության ջոկի հրամանատար, 1943 թվականի հոկտեմբերի 15-ին Գոմելի մարզի Լոևի շրջանում Դնեպրը գետանցելու, աջ ափին ծխաքողարկում ստեղծելու և գնդի առաջխաղացումն ապահովելու համար։ Աչքի է ընկել նաև Ռումինիայի գրավման և Ֆաշիստական Գերմանիայի ջախջախման մարտերում։ 

Պատերազմից հետո զորացրվել է, աշխատանքի անցել Մոսկվայում։

1913 ծնունդներ
Պառավաթումբ գյուղում ծնվածներ
Խորհրդային Միության հերոսներ
Հայրենական մեծ պատերազմի մասնակիցներ
Մոսկվայի հայկական գերեզմանատանը թաղվածներ
Հայրենական պատերազմի 1-ին աստիճանի շքանշանակիրներ
Կարմիր դրոշի շքանշանի ասպետներ
Լենինի շքանշանի ասպետներ
Կուրսկի ճակատամարտի մասնակիցներ
«Մոսկվայի պաշտպանության համար» մեդալով պարգևատրվածներ